Osnovna škola Pujanki

Split, Tijardovićeva 30

tel.: 021 376 320

mail: os-ured@os-pujanki-st.skole.hr

KLASA: 602-01/20-01/01

URBROJ: 2181-56-20-91

U Splitu 4. rujna 2020. godine

 Temeljem Statuta Osnovne škole Pujanki, zaključka Vlade Republike Hrvatske od 23. travnja 2020., Uputa za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koja imaju pomoćnika u nastavi Hrvatskog zavoda za javno zdravstvo od 20. svibnja 2020. godine i Preporuka za organizaciju rada u razrednoj nastavi i upute za vrednovanje i ocjenjivanje Ministarstva znanosti i obrazovanja od 20. svibnja 2020. godine ravnatelj Osnovne škole Pujanki dana 3. rujna 2020. godine donosi

**PROVEDBENI PLAN OTVARANJA**

**OSNOVNE ŠKOLE PUJANKI**

 Provedbeni plan odnosi se na razdoblje od 7. rujna 2020. godine do daljnjega. Omogućuje se povratak na nastavu u školu za sve učenike.

Svi zaposlenici, roditelji i učenici dužni su se pridržavati epidemioloških mjera utvrđenih uputama HZJZ.

Svi roditelji/skrbnici upoznat će se s Uputama HZJZ i Preporukama MZO kao i ovim Provedbenim planom i program putem mrežne stranice Škole te elektroničkom poštom.

Važne upute za roditelje/skrbnike:

* Roditelji ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19,
* Roditelji ne dovode dijete u ustanovu ako dijete ima simptome zarazne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19.

**TEMELJNE ODREDBE**

1. U ustanovi je potrebno održavati socijalno distanciranje (fizički razmak).
2. Sve učenike poticati na pridržavanje mjera socijalnog distanciranja te pridržavanje pojačanih mjera osobne higijene.
3. Fizički razmak između zaposlenika škole te zaposlenika i djece mora biti najmanje 1,5 metar u prostoru školske zgrade.
4. U prostoru/učionici u isto vrijeme smiju boraviti samo učenici i učitelj/ica te odgojno-obrazovne skupine, odnosno predmetni učitelj/učiteljica prema rasporedu sati.
5. Ulazak roditeljima u prostor školske zgrade nije dozvoljen, osim u iznimnim situacijama uz prethodnu dozvolu ravnatelja ili stručno-pedagoške službe škole, pri čemu je obvezno nošenje maske.
6. Djeca bi trebala redovito i pravilno prati ruke prije ulaska u svojuučionicu, prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku treba koristiti tekuću vodu i sapun. Pri pranju ruku pridržavati se naputaka za pravilno pranje ruku: <https://bit.ly/2ThY08M>
7. Prilikom ulaska u školu učenici dezinficiraju ruke i obućom prelaze preko dezinfekcijske barijere.

**OBVEZE RODITELJA**

1. Roditelji/skrbnici imaju obvezu izmjeriti tjelesnu temperaturu djetetu svaki dan prije dolaska u školu, te u slučaju povišene temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.
2. Učenicima od 1. do 4. razreda OŠ svaki dan prije odlaska u ustanovu roditelj u bilježnicu upiše vrijednost izmjerene temperature kod djeteta. Bilježnicu roditelj/dijete donosi sa sobom u ustanovu.
3. Djeca sa znakovima drugih zaraznih bolesti također ne dolaze u školu.
4. Osigurati djetetu jedan (1) paketić papirnatih maramica za nos i staviti ga u školsku torbu.
5. Ako djeca razviju simptome COVID-19 tijekom boravka u ustanovi, učitelji odmah obavještavaju roditelje koji u najkraćem raku trebaju doći po dijete koje će biti zbrinuto u prostoriji za izolaciju.

**DOLAZAK UČENIKA I RODITELJA U ŠKOLU**

1. U školu učenici dolaze i odlaze sami ili u pratnji roditelja, ovisno odluci roditelja/staratelja.
2. Roditelji/skrbnici dovode i odvode djecu u školu na način da,ako je ikako moguće, ne ulaze u školu osim u krajnjoj nuždi, već dolaze do ulaza na plato odnosno do ulaza na pristupnu rampu za invalide pri čemu zadržavaju distancu od najmanje 1,5 metra u odnosno na druge roditelje/skrbnike i djecu.
3. Roditelji trebaju paziti da njihovo dijete dođe na vrijeme za ulazak, ne dozvoljavati prerani dolazak i okupljanje kao ni kašnjenje.
4. Okupljanje roditelja pred školskim ulazom nije dozvoljeno.
5. Međusobni razmak ne trebaju držati osobe iz istog kućanstva.
6. Učenik dolazi i odlazi iz škole sa školskom torbom, te svoju opremu i pribor ne dijeli s drugim učenicama.
7. Roditelj će učeniku pripremiti užinu/marendu za svaki dan. Izlazak iz prostora škole i školskog dvorišta nije dozvoljen za vrijeme trajanja nastave i **velikog odmora**neovisno o uzrastu učenika.

**BORAVAK UČENIKA U ŠKOLI**

1. Učenike poticati na održavanje distancu (fizičkog razmaka) od druge djece i odraslih, primjereno razvojnoj dobi.
2. Razredni odjel boravi u jednoj učionici.
3. Djeca ne bi trebala dodirivati usta, nos, oči i lice kao i da ne stavljaju ruke ipredmete u usta, primjereno razvojnoj dobi.
4. Djecu bi trebala kada kašlju i kišu prekriti usta i nos laktom ili papirnatom maramicom koju poslije treba odbaciti u koš za otpad te oprati ruke.
5. Djeca ne bi trebala dijeliti čaše, šalice, drugo posuđe i pribor za jelo s drugim osobama.
6. Poželjno je da svako dijete/učenik samo postupa sa svojomodjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.
7. Učenici uzrasta od 1. do 4. razreda ne nose zaštitne maske.
8. Učenici uzrasta od 5.- 8. razreda nose maske u učionici ukoliko nije razmak 1,5 m i veći.
9. Prolazak kroz zajedničke prostore svodi se na minimum.
10. Učenici koriste samo onaj nužnik koji je na korištenje dodijeljen njihovom razrednom odjelu. Istovremeno u nužniku smiju biti najviše dva učenika.
11. Učenici borave u jednoj učionici pa mali odmor služi učiteljima za prelazak iz učionice u učionicu. Za vrijeme malog odmora učenici ostaju u učionici pazeći na fizičku distancu.
12. O pravilima ponašanja u školi razrednik/razrednica će upoznati učenike tijekom prvog dana boravka u školi 7.rujna 2020. godine.

**ORGANIZACIJA NASTAVE U ŠKOLI**

1. Svi učenici razredne pohađaju nastavu u školi prema modelu A.
2. Ulazi u školsku zgradu za učenike su: sjeverni, južni, istočni i zapadni te ulazi u dvorišta učionica razredne nastave s jugozapada i sjeveroistoka.
3. U učionici s učenicima boravi samo učitelj/ica i predmetni učitelj/učiteljica.
4. Nastava se organizira u smjenama: A smjena, B smjena
5. 7. rujna nastava A smjeni počinje ujutro, B smjeni poslijepodne.

(Učenici smjene A ulaze u pratnji razrednika/razrednice prema rasporedu ulaska za jutarnju smjenu te imaju tri sata s razrednikom/razrednicom. Preuzimaju udžbenike i radne bilježnice te ih razrednik/razrednica upoznaje s pravilima ponašanja u trenutnoj epidemiološkoj situaciji.)

Učenici smjene B ulaze u pratnji razrednika/razrednice prema rasporedu ulaska za poslijepodnevnu smjenu te imaju tri sata s razrednikom/razrednicom. Preuzimaju udžbenike i radne bilježnice te ih razrednik/razrednica upoznaje s pravilima ponašanja u trenutnoj epidemiološkoj situaciji.)

1. Svaki razredni odjel u zgradu ulazi na ulaz posebno za njih određen.
2. Svaki razredni odjel boravi u svojoj učionici u koju ne ulaze drugi učenici i učitelji koji ne predaju u tom razrednom odjelu.
3. Ulaskom u školsku zgrade učiteljica/spremačica će poprskati učeniku dlanove dezinficijensom. Prije ulaska u učionicu učenik će u nužniku oprati ruke sapunom i vodom.
4. Raspored sati učenici imaju prema redovitom rasporedu utvrđenim Godišnjim planom i programom rada škole za školsku godinu 2020./21.
5. Ulazak učenika je definiran prema rasporedu učionica.

**ULAZAK U ŠKOLU**

|  |
| --- |
| **PREDMETNA NASTAVA** |
| **PRIZEMLJE** |
| **SMJENA „A“** |
| **Učionica** | **Odjel** | **Ulaz** | **Vrijeme** |
| Hrvatski 1 | 8.A | jug, lijeva vrata | 750 / 1350 |
| Engleski 2 | 7.B | zapad, desna vrata  | 750 / 1350 |
| Kemija  | 6.B | sjever, desna vrata  | 750 / 1350  |
| Fizika  | 6.A | zapad, lijeva vrata  | 755 / 1355  |

|  |
| --- |
| **KAT** |
| **SMJENA „A“** |
| **Učionica** | **Odjel** | **Ulaz** | **Vrijeme** |
| Povijest | 5.A | jug, desna vrata | 755 / 1355 |
| Hrvatski 2 | 8.B | jug, lijeva vrata  | 750 / 1350 |
| Geografija  | 5.B | zapad, desna vrata  | 755 / 1355  |
| Matematika 2 | 7.A | zapad, lijeva vrata  | 750 / 1350 |

|  |
| --- |
| **PRIZEMLJE** |
| **SMJENA „B“** |
| **Učionica** | **Odjel** | **Ulaz** | **Vrijeme** |
| Hrvatski 1 | 8.C | jug, lijeva vrata | 750 / 1350 |
| Engleski 2  | 5.C | zapad, desna vrata  | 755 / 1355 |
| Kemija  | 6.C | sjever, desna vrata  | 750 / 1350 |
| Fizika  | 6.D | zapad, lijeva vrata  | 755 / 1355 |
| **KAT** |
| **SMJENA „B“** |
| **Učionica** | **Odjel** | **Ulaz** | **Vrijeme** |
| Hrvatski 2 | 8.D | jug, lijeva vrata | 750 / 1350 |
| Geografija | 7.D | zapad, desna vrata  | 755 / 1355 |
| GK/LK | 7.C | sjever, desna vrata | 750 / 1350 |
| Matematika 2 | 5.D | zapad, lijeva vrata  | 755 / 1355 |

|  |
| --- |
| **RAZREDNA NASTAVA** |
| **PRIZEMLJE** |
| **SMJENA „A“** |
| **Br. učionice** | **Odjel** | **Ulaz** | **Vrijeme** |
| 1 | 2.A | jug, kroz vrata dvorišta učionice | 755 / 1355 |
| 2 | 2.B | jug, kroz vrata dvorišta učionice | 750 / 1350 |
| 3 |  |  |  |
| 4 | 1.B | jug, kroz vrata dvorišta učionice  | 800 / 1400  |

**PRODUŽENI BORAVAK** 1.A – ulaz istok u 700 sati

|  |
| --- |
| **PRIZEMLJE**  |
| **SMJENA „B“** |
| **Br. učionice** | **Odjel** | **Ulaz** | **Vrijeme** |
| 1 | 2.C | jug, kroz vrata dvorišta učionice | 755 / 1355 |
| 2 | 2.D | jug, kroz vrata dvorišta učionice | 750 / 1350 |
| 3 | 1.C | jug, kroz vrata dvorišta učionice | 755 / 1355  |
| 4 |  |  |  |

|  |
| --- |
| **KAT** |
| **SMJENA „A“** |
| **Br. učionice** | **Odjel** | **Ulaz** | **Vrijeme** |
| 5 | 4.A | istok, lijeva vrata | 750 / 1350 |
| 6 | 4.B | istok, lijeva vrata | 755 / 1355 |
| 7 | 3.A | istok, desna vrata | 800 / 1400 |
| 8 |  |  |  |
| **KAT** |
| **SMJENA „B“** |
| **Br. učionice** | **Odjel** | **Ulaz** | **Vrijeme** |
| 5 | 4.C | istok, lijeva vrata | 750 / 1350 |
| 6 | 4.D | istok, lijeva vrata | 755 / 1355 |
| 7 | 3.B | istok, desna vrata | 800 / 1400 |
| 8 | 3.C | istok, desna vrata | 805 / 1405 |

Učionice se broje od glavnog ulaza prema istoku!

**PRAVILA PONAŠANJA - NOVO NORMALNO**

Učitelj dolazi po učenike odjela, prema rasporedu, prije početka prvog, odnosno drugog sata.

Učenici čekaju u redu, održavajući potrebni razmak (najmanje 1.5m) ispred ulaznih vrata u navedeno vrijeme.

Učitelj uvodi učenike određenog odjela u njihovu učionicu.

Mali odmor odvija se unutar učionice.

Učitelji koji u imaju 3. i 4. sat u bloku, u dogovoru s drugim učiteljima, mogu izvesti učenike na veliki odmor u vrijeme dogovoreno s ostalim učiteljima. Primjerice, jedan ili dva odjela od 0940 do 0955, drugi od 1000 do 1015 i tako redom.

Učenici razredne nastave odjela smještenih u prizemlju, mogu, prema procjeni učitelja, boraviti u dvorištu učionice tijekom velikog odmora.

Svi ostali mogu izvesti učenike na veliki odmor u vrijeme dogovoreno s ostalim učiteljima. U razrednoj nastavi moguće je odrediti vrijeme velikog odmora nakon završetka 2. školskog sata.

Tijekom velikog odmora učenici ne smiju napuštati školsko dvorište te moraju održavati propisani razmak.

Učenici donose sendvič, vodu ili drugi napitak.

Na WC odlaze tijekom nastave po odobrenju učitelja.

Prije povratka peru ruke sapunom i vodom te ih dezinficiraju pri ulasku u učionicu.

Učitelji žurno prelaze iz učionice u učionicu, bez zadržavanja po hodnicima.

Na kraju nastavnog dana učitelj ispraća učenike iz učionice, jednog po jednog, zbog održavanja razmaka. **Učenici izlaze iz škole na ista vrata na koja su ušli**.

**REDOSLIJED IZLASKA IZ ŠKOLE**

**RAZREDNA NASTAVA**

**SMJENA „A“**

1.B i 2.A istovremeno, na kraju 2.B, – PRIZEMLJE

3.A, 4.B, 4.A – KAT

**SMJENA „B“**

2.C i 1.C istovremeno, na kraju 2.D – PRIZEMLJE

3.C, 3.B, 4.D, 4.C – KAT

Učitelji razredne nastave dogovaraju vrijeme izlaska tako da izlazi samo jedan odjel učenika nakon njihovog zadnjeg sata.

**PREDMETNA NASTAVA**

Na kraju nastavnog dana, učitelj kojem je zadnji sat u tom odjelu, ispraća učenike iz učionice, jednog po jednog, zbog održavanja razmaka.

**Učenici izlaze iz škole na ista vrata na koja su ušli**.

Učitelji predmetne nastave dogovaraju vrijeme izlaska, tako da izlazi samo jedan odjel učenika, nakon njihovog zadnjeg sata, posebice ako svi odjeli imaju 6 sati. Učenici trebaju spremiti sve u torbu, nekoliko minuta prije završetka sata.

Prvo izlaze učenici odjela smještenih na katu, zatim onih u prizemlju.

Zbog boljeg protoka izlaze prema redoslijedu: 8., 7., 6. i na kraju učenici 5. razreda.

Učenici svih odjela koji dolaze u suprotnu smjenu na nastavu **informatike**, čekaju učitelja ispred sjevernog ulaza škole, održavajući potreban razmak. Učitelj uvodi učenike kroz desna vrata te stubištem odlaze na kat, učionicu informatike. Nakon nastave napuštaju školu istim putem.

Učitelj koji ima potrebu na WC, zatražiti će kraći nadzor učenika odjela tako da zamoli slobodnog učitelja, učitelja susjedne učionice ili nekoga od drugog osoblja škole do njegovog povratka.

**SUMNJA NA COVID-19**

1. U slučaju sumnje na kontakt djelatnika sa zaraženim ili oboljelim od COVID-19 19 ili obavijesti epidemiologa o kontaktu s oboljelim ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornih simptoma (kašalj i otežano disanje-kratak dah), djelatnik odmah:

 • telefonom obavještava ravnatelja,

 • telefonom obavještava izabranog liječnika obiteljske medicine radi dogovora o testiranju na SARS-CoV-2 te radi utvrđivanja potrebe za bolovanjem, te se

 • udaljava s radnog mjesta ili ne dolazi na posao.

1. Hitno telefonsko obavještavanje liječnika. Ravnatelj ustanove o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava odmah telefonom nadležnog školskog liječnika.
2. Posebno žurno ravnatelj obavještava nadležnog epidemiologa/školskog liječnika u slučaju 6/7 grupiranja sumnje ili zaraze COVID-19 (dva i više djelatnika i/ili djece sa sumnjom iz iste skupine/učionice/zgrade i sl.) kao što se to radi i u slučaju drugih zaraznih bolesti koje se obavezno prijavljuju u Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

**HIGIJENSKE MJERE U ŠKOLI ZA UČENIKE**

1. Djeca ne nose zaštitne maske.
2. Djeca sa znakovima drugih zaraznih bolesti ne dolaze u ustanovu.
3. Djecu treba poticati da održavaju distancu (fizičku udaljenost) od druge djece i odraslih, primjereno razvojnoj dobi.
4. Djecu treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
5. Djecu treba poticati da redovito i pravilno peru ruke prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku treba koristiti tekuću vodu i sapun.
6. Pri pranju ruku pridržavajte se naputaka za pravilno pranje ruku: <https://www.hzjz.hr/wpcontent/uploads/2020/03/Pranje_ruku_.pdf>
7. Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad.
8. Djecu treba poticati da kada kašlju i kišu prekriju usta i nos laktom ili papirnatom maramicom koju poslije treba odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
9. U nastavi je zabranjeno je korištenje materijala kao što su kinetički pijesak, glina, kukuruz, riža i sl., te svih igračaka koje se ne mogu oprati deterdžentom (deterdžent za suđe) i vodom te osušiti na zraku.
10. Poželjno je da svako dijete/učenik samo postupa sa svojom odjećom i obućom, školskim priborom, torbama, knjigama, no ako nije u mogućnosti, učitelji nakon dodirivanja odjeće i obuće, školskog pribora, torbi, knjiga trebaju dezinficirati ruke.

**ORGANIZACIJA RADA USTANOVE**

1. Zaposlenici škole rade sukladno postojećoj Odluci o radnom vremenu.
2. Ulazna vrata u školsku zgradu uvijek su zaključana. Vrata otvara dežurna osoba koja boravi u portirnici školske zgrade.
3. Ulaz u zgradu je dozvoljen samo osobama utvrđenim uputama NZJZ.
4. Prilikom ulaska u školsku zgradu za zaposlenike i ostale odrasle osobe obvezno je:
	1. Ugaziti u otirač s dezinficijensom obuće
	2. Ruke očistiti sredstvom za dezinfekciju
	3. Sredstvom za dezinfekciju očistiti mobitel
	4. Izmjeriti temperaturu i vrijednost upisati u Knjigu evidencije temperature
5. U 6.30 sati čistačice provjetravaju školsku zgradu. Dezinficiraju nužnike i učionice koje će koristiti učenici jutarnje smjene. Nakon nastave čistačice provjetravaju učionice, čiste učionice, nužnike i hodnike i dezinficiraju sve površine. Obvezna dezinfekcija i provjetravanje vrši se u razdobljima: 6:30-7:30, 13:15-14:00, 19:15-20:15. Nakon u završetka nastave u poslijepodnevnoj smjeni čistačice čiste učionice, nužnike i ostale prostore te iste dezinficiraju.
6. Dezinfekcija učionica provodi se i za vrijeme velikog odmora kada učenici nisu u učionici.
7. Za vrijeme održavanja nastave svakih 20 minuta čistačice dezinficiraju kvake, hvatala uz stubišta, nužnike, zvona, prekidače, tipke vodokotlića, slavine te ostale površine koje koristi više osoba u zajedničkim prostorijama.
8. Raspored dezinficijenasa:
	1. u atriju
	2. u svim učionicama na katedri ili pored školske ploče
	3. ispred školske knjižnice
	4. u svim uredima i zbornici
9. Čistačice su se dužne pridržavati uputa za čišćenje koje je objavio HZJZ.
10. Svi djelatnici imaju obavezu mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine.
11. Kod dolaska na posao i odlaska s posla djelatnici mjere temperaturu beskontaktnim toplomjerom. Evidenciju o vrijednostima izmjerene tjelesne temperature i eventualnom postojanju respiratornih simptoma i znakove drugih zaraznih bolesti upisuje se u zasebnu evidencijsku knjigu. Evidencijska knjiga nalazi se u prostoru portirnice. Kod osobe s povišenom temperaturom izmjerenom beskontaktnim toplomjerom (37,2 i veća) preporučuje se mjerenje temperature i standardnim toplomjerom pod pazuhom te se temperatura utvrđuje temeljem takvog mjerenja.
12. S temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca odnosno ustanove.
13. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno obavještavaju ravnatelja o ovoj činjenici) ili javljaju telefonom ravnatelju da neće doći na posao, te se javljaju telefonom svom izabranom liječniku koji ih prema indikacijama upućuje na testiranje.

Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Mate Glavinović

Dostaviti:

1. Oglasna ploča
2. Pismohrana
3. Zaposlenici, elektroničkom poštom
4. Web stranica škole